L'Ajuntament de Paterna repara i millora una zona d'aparcament en Lloma Llarga
08/08/2022

# L'Ajuntament de Paterna repara i millora una zona d'aparcament en Lloma Llarga

[![L'Ajuntament de Paterna repara i millora una zona d'aparcament en Lloma Llarga](/images/noticias/2022/8/8238/8238_lg.jpg)](/images/noticias/2022/8/8238/8238_lg.jpg)

08.08.2022

*   Tota aquesta remodelació, que s'ha efectuat sobre una superfície total de 800 metres quadrats i ha comptat amb una inversió de 12.494 euros, ha comprés el reasfaltat, la modificació de la recollida d'aigües pluvials, la reparació del mur perimetral, la pintura viària, així com la creació de nou accés per als vianants
*   Aquesta actuació forma part del Pla de pàrquings impulsat per l'Equip de Govern socialista i se suma a altres intervencions com la creació de noves places en l'avinguda Pérez Galdós, el cementeri municipal, Terramelar, Lloma Llarga, Parc Central, l'entorn de la Torre o les zones industrials, entre altres

L'Ajuntament de Paterna ha finalitzat les obres de millora i remodelació d'una de les zones d'aparcament de Lloma Llarga, en la parcel·la situada entre els carrers Carlina i Dauradella.

La Tinenta Alcalde de Seguretat, Mobilitat i Transició Ecològica, Nuria Campos, ha assenyalat que “gràcies a aquesta mena d'actuacions que posem en marxa des de l'executiu socialista, es configura una imatge millor de la ciutat, alhora que es facilita la circulació urbana”.

“Tota aquesta remodelació s'ha efectuat en una superfície total de 800 metres quadrats i ha comptat amb un pressupost d'execució de 12.494 euros”, ha detallat Campos.

Els treballs, que s'han dut a terme per part de l'empresa municipal Gestió i Serveis de Paterna (GESPA), han permés la modificació de la recollida d'aigües pluvials mitjançant rigola i reixetes de fosa.

Una altra de les millores realitzades ha sigut el reasfaltat de tota la superfície del pàrquing amb una nova capa de rodadura de 5 centímetres de grossària. També s'ha demolit i reparat part del mur perimetral per a procedir a pintar-lo posteriorment.

A més s'ha habilitat un nou accés per als vianants a la via Dauradella i s'ha aplicat pintura viària per a senyalitzar les places d'estacionament, així com els seus accessos.

En aquest sentit, la Tinenta Alcalde ha explicat que “aquestes és una de les moltes intervencions que realitzem amb l'objectiu de reordenar l'espai públic de Paterna i millorar la mobilitat dels veïns i veïnes”.

Aquest projecte forma part del pla de pàrquings que el consistori està implementant a través de la creació, remodelació i millora de nombroses places d'estacionament en la localitat. En aquest sentit, s'han dut a terme més obres en l'avinguda Pérez Galdós, el cementeri municipal, Terramelar, Lloma Llarga nord, Parc Central, l'entorn de la Torre, el barri d'Alborgí, la Vallesa i les zones industrials.